‫זהירות. לפחות פה למעלה‬ ‫זה לא מרגיש כמו אלף מעלות.‬
‫שני התיקים של איימי כאן,‬
‫וכל החפצים שלה מאוחסנים‬ ‫בקופסאות שנמצאות שם בחלל שמתחת לגג.‬
‫זה התיק שהיא ארזה?‬
‫היא ארזה את התיק הזה‬
‫ואת התיק הזה.‬
‫מתי לאחרונה הסתכלת בתיק הזה?‬
‫אני חושבת שלפני 20 שנה.‬
‫כל החפצים שלה אצלנו,‬
‫החל מהארנק והכסף הקטן,‬ ‫ועד מברשת השיניים שלה.‬
‫זה מה שהיא לבשה בארוחת הערב.‬
‫היא הייתה אמורה לחזור הביתה‬ ‫ולקחת את החפצים שלה.‬
‫- מתגעגעים אלייך‬ ‫הגן של איימי -‬
‫אחרי שאיימי נעלמה, היה קשה לראות‬ ‫את אבא תומך באימא לאורך ההתמוטטות שלה.‬
‫לפני כן, אני לא חושב‬ ‫שאי פעם ראיתי את אבא שלי נשבר.‬
‫לפני ההיעלמות של איימי, החיים היו טובים,‬
‫הכול היה נהדר, הכול הלך טוב.‬
‫ואז, בבת אחת,‬ ‫כאילו משכו לנו את השטיח מתחת לרגליים,‬
‫והכול כאילו נעצר בחריקת בלמים.‬
‫הפסקתי ללמוד לתקופה מסוימת, חזרתי הביתה.‬
‫זו הייתה תחושה של תקופה מדכדכת,‬
‫שבה דמות חשובה כל כך בחיי‬ ‫פשוט איננה, נעלמה.‬
‫איבדנו שנים רבות מחיינו…‬
‫בחיפושים, אבל לא נפסיק.‬
‫אין לי ילדים,‬
‫ואני אהיה בן 48 בדצמבר.‬
‫באופן לא מודע, אני חושב שעליי להודות‬ ‫שלראות את הוריי מאבדים ילד‬
‫היה טראומטי כל כך עבורי, שאני לא מוכן‬
‫להכניס את עצמי למצב כזה.‬
‫- ברדלי -‬
‫מישהו יודע משהו.‬
‫מישהו ראה משהו. מישהו שמע משהו.‬
‫מישהו אמר משהו למישהו.‬
‫סוכן אף-בי-איי אמר לנו,‬
‫"תמשיכו להיות ערניים.‬
‫"אף אחד לא יכול לשמור סוד כל חייו."‬
‫- לאן נעלמה איימי ברדלי? -‬
‫- אפריל 2017‬ ‫19 שנים מאז ההיעלמות של איימי -‬
‫הודעה שנייה.‬
‫היי, שמי אמיקה דאגלס.‬
‫אני בתו של אליסטר דאגלס.‬
‫אני לא ממש טובה בזה, אבל…‬
‫אשמח מאוד לדבר איתכם.‬
‫אני יודעת מה אתם חווים.‬
‫ואם אני הייתי במצב דומה, הייתי רוצה מידע‬
‫שיסביר מדוע הבת שלי איננה כאן עכשיו.‬
‫לא האמנתי.‬
‫לא האמנתי שמכל האנשים‬
‫שיטרחו למצוא את מספר הטלפון שלנו‬
‫ולהתקשר אלינו, זו תהיה‬ ‫דווקא הבת של אליסטר דאגלס.‬
‫- סנט ג'ורג', גרנדה -‬
‫נולדתי בגרנדה.‬
‫אני ואבא שלי היינו בלתי נפרדים.‬
‫תמיד אמרתי לכולם,‬ ‫"אני ילדה של אבא. הוא עיצב אותי כך".‬
‫הוא לקח אותי לכל מיני הרפתקאות כיפיות,‬ ‫לחוף הים, לאכול בחוץ,‬
‫לראות אותו מנגן עם הלהקה שלו.‬
‫אבל בילדותי, החיים שלו התרכזו במוזיקה.‬
‫הוא תמיד לא היה בבית,‬ ‫אלא ניגן באוניות תענוגות.‬
‫כשהוא ואימא שלי התגרשו,‬
‫אני חושבת שהייתי בת שנה או שנתיים.‬
‫וכשהתבגרתי,‬
‫אימא שלי אמרה, "קרה משהו‬ ‫על אוניית התענוגות שאבא שלך עבד עליה.‬
‫"ואם תחפשי את השם שלו,‬ ‫סביר להניח שתגלי את זה עליו."‬
‫זה היה עוד לפני שנולדתי,‬ ‫אבל אימא שלי סיפרה לי‬
‫שלילה אחד כשהוא חזר מאוניית התענוגות,‬
‫הכול השתנה.‬
‫אני מניחה שאימא שלי ניסתה לשוחח איתו.‬
‫היא הייתה בבית לבדה במשך חודשים,‬
‫וכשבעלה חזר הביתה,‬
‫הוא הגיע נסער‬ ‫ואמר הרבה דברים פוגעניים כלפיה.‬
‫זה ממש מוזר‬
‫שהוא יתייחס ככה לאשתו ההרה.‬
‫זה גם מפחיד.‬
‫אימא שלי הבחינה שהוא חזר הביתה עם תיק.‬
‫אימא שלי חיפשה בתיק…‬
‫והיו בו תמונות.‬
‫תמונות של נשים.‬
‫כולן של נשים לבנות.‬
‫אני חושבת שזה‬ ‫מה שהדליק נורה אדומה מבחינתי.‬
‫פשוט… יש הרבה שאלות מאחורי זה.‬
‫כשאני שואלת את אבא שלי מה קרה עם איימי,‬
‫התגובה שלו מוזרה.‬
‫הוא מתעצבן כשאני מעלה את זה.‬
‫מבחינתי, התחושה היא‬ ‫שחסרים הרבה חלקים בסיפור שלו.‬
‫וזו הסיבה שזה כל כך מורט עצבים.‬
‫אני רוצה שזה ייגמר. אני רוצה תשובות.‬
‫כן, אמיקה?‬
‫היי, אבאל'ה.‬
‫- אמיקה החליטה להתקשר לאליסטר‬ ‫מול המצלמה ולשאול אותו ישירות על איימי -‬
‫אני לא יודע, כלומר…‬
‫אני לא רוצה לעבור את זה שוב.‬
‫לא עשיתי שום דבר רע.‬
‫אז תגידי לי, מה אני אמור לעשות עכשיו?‬
‫אין לי בעיה שהתקשרת כדי לשאול אותי שאלות.‬
‫הייתי רוצה שתנסה לשים את עצמך במקומי‬
‫ולהבין מה אני מרגישה לגבי זה.‬ ‫-אמיקה…‬
‫הם הזעיקו את האף-בי-איי מייד.‬
‫ואז הוא אמר לי שהם מנסים למצוא‬
‫בחורה שראו אותי רוקד איתה.‬
‫כל מי שניקה את החדר שלה,‬
‫הגיש לה משקאות, ריתקו את כולנו לאונייה.‬
‫כשהם הבינו שאף אחד לא מעורב, חזרנו לעבוד.‬
‫והמשכתי לעבוד על אוניית התענוגות‬ ‫במשך שנתיים לאחר מכן.‬
‫למה שמעתי שראו אותך‬ ‫על החוף איתה כמה חודשים מאוחר יותר?‬
‫איזה חוף?‬
‫באיזה חוף ראו אותי? אני לא אוהב חופים.‬
‫אמיקה…‬
‫רקדנו במועדון, כמו שאני רוקד‬ ‫עם הרבה אנשים במועדון.‬
‫אז אתה…‬ ‫-לא עשיתי שום דבר.‬
‫אתה לא יודע אם היא ירדה מהאונייה?‬
‫איך אני אמור לדעת דבר כזה?‬ ‫היא נשארה במועדון בשעה אחת,‬
‫ואני הלכתי לחדר שלי.‬ ‫איך אני אמור לדעת אם היא ירדה מהאונייה?‬
‫אני ילד קטן מגרנדה‬
‫שמעולם לא חווה דבר כזה.‬
‫אני יושב שם. הזכירו את השם שלי.‬
‫חוקרים אותי על משהו שאני לא יודע.‬
‫אימא מצאה שקית עם תמונות של נשים לבנות‬
‫שהבאת איתך הביתה, מבין?‬
‫איזו תמונה?‬ ‫-זה העלה הרבה שאלות, אבא.‬
‫ואיזו מהתמונות הייתה איתה?‬
‫אני לא יודעת.‬ ‫-היו לי הרבה תמונות.‬
‫כן, למה?‬ ‫-כמובן.‬
‫קשה לנהל את השיחה הזאת, כי אתה מתעצבן.‬
‫נהגתי להצטלם עם כולם.‬
‫כשאתה בלהקה, אנשים ניגשים‬ ‫ורוצים להצטלם איתך.‬
‫אם זה היה קורה לי, איך היית מרגיש?‬
‫אם היית נעדרת, הייתי עושה כל שביכולתי‬
‫כדי לגלות איפה את.‬
‫אני מבין שהמשפחה שלה מנסה…‬ ‫אולי ניסתה למצוא אותה כל השנים האלה.‬
‫אני יכול להזדהות עם זה,‬ ‫אבל לי לא היה שום קשר לזה.‬
‫שום קשר בכלל.‬
‫שום דבר.‬
‫זה כמו פאזל שאי אפשר להרכיב.‬
‫יש כל כך הרבה חלקים חסרים.‬
‫כשדיברתי עם משפחת ברדלי, זה היה מרגש.‬
‫כל מה שהם סיפרו פשוט היכה בי.‬
‫כלומר, יש לי בת,‬ ‫ובמקומם אני הייתי משתגעת בכל יום.‬
‫לא הייתי מוצאת מנוח‬ ‫עד שהייתי מבינה מה קורה.‬
‫חייב להיות משהו‬ ‫ברמה הכי עמוקה בה, אני מאמין,‬
‫לעשות את המאמץ‬ ‫למצוא אותנו ולנסות לעזור לנו.‬
‫אני רוצה שכולם יוכלו למצוא שלווה.‬
‫הלוואי שאוכל לעזור להם להשיג תשובות.‬
‫אם היו בידינו ראיות, מישהו היה נעצר.‬
‫אבל אין ספק שאליסטר הפגין התנהגות חשודה.‬
‫הנשים הצעירות ראו‬ ‫את איימי ואליסטר דאגלס יחד,‬
‫כשהם עלו במעלית לדיסקוטק,‬
‫אחרי שהדיסקוטק נסגר.‬
‫השתלשלות האירועים הזו הגיונית.‬
‫- 03:35 דאגלס נכנס לחדר שלו מס' 1890 -‬
‫אנחנו יודעים שאליסטר‬ ‫היה בחדרו בסביבות 3:30 עד 5:00.‬
‫אבל אי אפשר לקבוע‬ ‫את השתלשלות האירועים לאחר מכן,‬
‫כי מנעולי הדלתות‬ ‫תיעדו כניסה של כל נוסע לתא שלו,‬
‫אבל הם לא תיעדו את היציאה מהתא.‬
‫אין בידינו תיעוד‬ ‫לזמן שבו אליסטר דאגלס יצא מהתא שלו.‬
‫שתי נשים צעירות‬ ‫ראו את איימי ואליסטר דאגלס יחד.‬
‫אבל אי אפשר לדעת אם השעה הייתה נכונה.‬
‫לורי רניק ראתה את אליסטר דאגלס עם איימי‬
‫כשהם עלו במעלית הזכוכית לדיסקוטק‬ ‫בסביבות השעה 5:30.‬
‫הן חזרו לחדר שלהן כעבור כמה דקות,‬
‫אבל הן שכחו את המפתחות שלהן.‬
‫אז הן דפקו על הדלת,‬
‫ואימא של אחת הבנות‬ ‫פתחה את הדלת והכניסה אותן.‬
‫כלומר, אין תיעוד של מנעול הדלת‬ ‫שמעיד על שימוש במפתח לצורך כניסה‬
‫שיכול להעיד על השעה שבה הן נכנסו.‬
‫לא מצאתי שום עדות לכך שמישהו תחקר את האם‬
‫שהכניסה אותן לחדר בין 5:30 ל-6:00 בבוקר‬
‫כדי לקבוע את השעה.‬
‫העובדה שאליסטר דאגלס‬ ‫לא גר בארה"ב מציבה קושי גדול.‬
‫אין לנו סמכות שיפוטית.‬
‫אי אפשר להיכנס למדינה זרה,‬
‫בלי רשות, כמובן,‬ ‫ולבקש, "אפשר לדבר עם האזרח שלכם?"‬
‫אני רק זוכר שהוא היה נחמד מאוד, רגוע מאוד.‬
‫בחור טוב.‬
‫לא היו לי מחשבות רעות על…‬ ‫לא היו לי שום חוויות רעות איתו.‬
‫הוא היה במקום הלא נכון, בזמן הלא נכון‬ ‫כשרקד עם הבחורה הלא נכונה.‬
‫והוא סיפר להם את מה שהוא יודע.‬
‫אף אחד לא חשב שהוא מסוגל לעשות משהו רע.‬
‫מפתיע כמה מעט אנשים‬ ‫מבינים את הסכנות שבהפלגות.‬
‫אבל הדברים שקרו לאיימי ברדלי ולמשפחה שלה‬
‫אכן קורים.‬
‫אני לא יודעת אילו בדיקות רקע‬
‫נערכות לאנשי הצוות שמגויסים שם,‬
‫כי הם מגויסים במדינות שבהן נוהלי הבדיקה‬
‫עשויים להיות שונים בתכלית‬ ‫מאלה שאנחנו מכירים בארה"ב.‬
‫יש שפע של סיפורים‬
‫על היעלמויות,‬ ‫מקרי מוות חשודים, תקיפות מיניות.‬
‫כשמשהו קורה,‬
‫אני חושדת שקודם כול‬ ‫הם פונים למחלקה המשפטית.‬
‫"מה נעשה? איך נטייח את זה?‬
‫"איך נוכל להעלים את זה?"‬
‫אני חושב שאנשים שוכחים‬ ‫שכאשר אתה עולה על אוניית תענוגות,‬
‫אתה נמצא במדינה בפני עצמה.‬
‫אולי אתה אזרח ארה"ב,‬
‫וזה נראה כמו סביבה אמריקאית טיפוסית,‬
‫אבל זה לא.‬
‫כי השריף של העיר הזאת,‬
‫הבוס של הכפר הצף הקטן הזה, הוא רב החובל.‬
‫ורב החובל מועסק על ידי חברה‬ ‫שמגלגלת מיליארדי דולרים.‬
‫הכול מתנהל פה סביב כסף.‬
‫העדפה של רווח על פני אנשים.‬
‫רווח על פני הגנה.‬
‫בתור עובד גאה של "רויאל קריביאן", זה כאב‬
‫כשהאשימו אותנו במעשים רעים,‬
‫או שלא עשינו את עבודתנו כראוי,‬ ‫או שלא היה לנו אכפת.‬
‫הרי היה לנו עסק לנהל.‬
‫וזה היה אירוע מאוד לא צפוי.‬
‫הגעתי למסקנה שתיאוריות הקונספירציה‬
‫סביב איימי ברדלי הן שטויות.‬
‫אני חושב שהיא קפצה או נפלה מהסיפון.‬
‫לדעתי אלה סתם ניסיונות נואשים.‬
‫משפחה שלא מתמודדת… עם המציאות.‬
‫משפחה שלא יכולה‬ ‫להשלים עם העובדה שהבת שלהם איננה,‬
‫ומחפשת מישהו להאשים.‬
‫על השער מוצגות צ'נדרה לוי,‬
‫מולי ביש, ג'יל ברמן, והנה איימי.‬
‫עשרים ושש שנים‬ ‫של חיפושים אחרי איימי בכל יום.‬
‫זו משימת חיים.‬
‫שני כיסאות, ואז המרפסת.‬
‫היה שם סיפון השיזוף, וגם סיפון המצפן.‬
‫זה האי, וזו גזרת החיפוש.‬
‫ברגעים השקטים עם עצמי,‬ ‫אני חושבת, "מה פספסנו?"‬
‫מחפשת רמז ומחפשת מישהו שיש לו משהו,‬
‫אבל הם לא יודעים מה לעשות עם זה,‬ ‫או שהם מפחדים.‬
‫כי אני יודעת שמישהו יודע משהו.‬
‫תנו לנו בבקשה את הדבר היחיד שאנחנו צריכים.‬
‫מה את מחזיקה?‬
‫- מולי מקלור‬ ‫החברה לשעבר של איימי -‬
‫זה…‬
‫זה מכתב בבקבוק‬
‫שהיא שלחה לי בפברואר 1998.‬
‫זה דבר אישי ביותר.‬
‫ואני מאוד לא רוצה לחלוק את זה‬
‫עם כל אחד.‬
‫אני לא יכולה… זה לא…‬
‫למה שלא נתחיל מההתחלה?‬
‫בסדר.‬
‫נפגשנו במבחני קבלה לקבוצת כדורסל.‬
‫- איימי, מולי -‬
‫הייתי בת 14, ביישנית, מופנמת, חסרת ביטחון.‬
‫וראיתי מישהי שופעת ביטחון, רועשת,‬
‫מלאת חיים שעשתה כל מיני קליעות מיוחדות,‬
‫והיא לא הייתה מסוגלת לבצע לייאפ רגיל,‬ ‫אלא הייתה חייבת להכניס לזה "סטייל".‬
‫אז חשבתי, "ואו, מי זאת?"‬
‫שתינו יצאנו למשחקי חוץ.‬
‫אז את שוהה במלונות, משחקת לאורך כל היום.‬
‫ותוך זמן קצר, הפכנו לחברות קרובות מאוד.‬
‫הסתדרנו ברמות שונות.‬ ‫היינו הולכות זו לבית של זו.‬
‫ואז התחילו להתפתח בינינו‬ ‫דינמיקות ייחודיות.‬
‫חשבתי, "מי זאת שאת מסתובבת איתה?"‬
‫הייתי במסיבת פיג'מות אצלה בבית.‬
‫לא הצלחתי לישון. למה אני לא… הלב שלי דפק.‬
‫אבל זה היה ברור שאני מתאהבת בה.‬
‫אבל אז התחלנו ללמוד בקולג'ים נפרדים,‬ ‫ושתינו יצאנו מהארון.‬
‫אבל לא ידענו את זה עד סיום הלימודים.‬
‫יצאנו לגיי בר,‬
‫בילינו כל הערב, רקדנו והתעדכנו.‬
‫היא הורידה אותי בכביש הגישה לבית.‬
‫שתינו רכנו זו לעבר זו.‬
‫מעולם לא נישקו אותי ככה.‬
‫אני חושבת שנשארנו במכונית‬ ‫והתנשקנו במשך שעה.‬
‫והתחושה הייתה ש… סוף סוף.‬
‫זה היה קסום.‬
‫בדיוק קיבלתי עבודה באוניברסיטת קנטקי.‬
‫אז התכוננתי לעזוב.‬
‫אבל שתינו ידענו באופן אינטואיטיבי‬ ‫שאנחנו רוצות להיות יחד,‬
‫ושנצטרך לנהל קשר מרחוק.‬
‫היא באה לסופי שבוע.‬
‫והייתי מאוהבת בה מאוד.‬
‫- ינואר 1998‬ ‫חודשיים לפני ההיעלמות של איימי -‬
‫אבל בינואר 1998, היא התקשרה אליי.‬
‫היא רצתה לספר לי שהיא נישקה מישהי.‬
‫הן שתו.‬
‫היא אמרה שלא הייתה לזה שום משמעות.‬
‫היא אמרה שזה עזר לה‬ ‫לאשרר את רגשותיה כלפיי.‬
‫ואמרתי, "איימי, אני צריכה זמן‬ ‫כדי לעבד את זה".‬
‫התעלמתי מהטלפונים שלה,‬ ‫אז היא פנתה לכתיבת מכתבים,‬
‫ומכתב בבקבוק.‬
‫- 24 בפברואר 1998 -‬
‫- מולי, -‬
‫"מולי, פגעתי בך‬ ‫עמוק מכפי שאי פעם תוכלי לשכוח.‬
‫"אני לא מבקשת ממך לשכוח,‬ ‫כי זה לעולם לא יקרה.‬
‫"רק רציתי לשאול אותך‬ ‫אם תוכלי למצוא בליבך את המקום לסלוח לי.‬
‫"מולי, תוכלי בבקשה לסלוח לי?‬
‫"התנהגתי בחוסר רגישות,‬ ‫בחוסר בגרות ובאנוכיות.‬
‫"לא אהבתי את האדם שהייתי,‬ ‫ואני לא גאה בהתנהגות שלי.‬
‫"אני מרגישה שיש בינינו אוקיינוס.‬
‫"כאילו שאני על אי בודד מחכה שתצילי אותי.‬
‫"מכתב בבקבוק, תקוותי היחידה.‬
‫"אני מתגעגעת אלייך, מולי.‬ ‫תצילי אותי, בבקשה.‬
‫"תקועה על אי, איימי."‬
‫שנים חלפו, ולקראת יום השנה ה-20,‬
‫זו הזדמנות טובה להפיץ מידע,‬
‫להדגיש שהאף-בי-איי עדיין מנהל חקירה פעילה,‬
‫שאנחנו פונים לציבור, אוספים מידע,‬ ‫ושמחים לקבל כל מידע אפשרי.‬
‫עברו הרבה שנים.‬
‫לכן דאגתי שיכינו‬ ‫תמונות הדמיית גיל של איימי,‬
‫כי גם אני לא נראית‬ ‫כמו שנראיתי כשסיימתי את הלימודים בקולג'.‬
‫ייתכן שיש לה תסרוקת שונה,‬ ‫שיער ארוך, שיער קצר,‬
‫ומובן שהיא הזדקנה.‬
‫אם יש ברשותכם מידע, בין אם הייתם נוסעים‬
‫או חברי צוות, אנחנו מבקשים שתפנו אלינו.‬
‫הפרט הקטן ביותר‬ ‫יוכל לעזור לנו לגלות מה קרה לאיימי.‬
‫- 24 במרץ 1998 -‬
‫בשנת 1998, השימוש באינטרנט‬ ‫עוד לא היה נפוץ.‬
‫דברים השתנו במידה ניכרת.‬
‫היי, חבר'ה. ברוכים השבים לערוץ שלי.‬
‫היום נדבר על פרשת היעדרות בלתי מפוענחת.‬
‫איימי לין ברדלי.‬
‫איימי ברדלי.‬ ‫-איימי לין ברדלי.‬
‫זו אחת התעלומות הגדולות ביותר בים.‬
‫אני ממש לא חושבת שהיא הייתה קופצת בכוונה.‬
‫טוב, דבר ראשון, גם אם היא נפלה מהאונייה,‬
‫הם היו קרובים כל כך, שהיא יכלה לשחות.‬
‫זה אמנם מטריד במיוחד, אבל בהחלט אפשרי‬
‫שאיימי לין ברדלי הוברחה מאוניית התענוגות.‬
‫באוניות יש המון ארונות, וכל מיני…‬ ‫-כן.‬
‫מקומות ופינות נסתרות שאפשר להסתיר בהם אדם.‬
‫הוא היה עובד של אוניית התענוגות‬ ‫והייתה לו גישה לאזורים מוגבלים.‬
‫אולי חברי להקת "בלו אורקיד"…‬ ‫-כן.‬
‫פעלו בשירות של גוף מרושע כלשהו.‬
‫אולי כל הצוות היה מעורב בזה.‬
‫אני חושבת שהיא סומנה.‬
‫אז אם יש ברשותכם מידע‬ ‫שיכול להוביל למציאתה,‬
‫או לזיהוי של איימי לין ברדלי,‬ ‫אנא פנו לאף-בי-איי.‬
‫- סידני, אוסטרליה -‬
‫נודע לי לראשונה על הפרשה עם איימי ב-2014.‬
‫קהילות מקוונות שעסקו בפשע אמיתי‬ ‫היו אז תופעה חדשה.‬
‫התעניינתי מאוד בז'אנר של פשע אמיתי.‬
‫חיפשתי בגוגל וחקרתי‬ ‫כל מה שיכולתי למצוא על איימי.‬
‫מאמרים, שרשורים ב"וובסלות'ס",‬ ‫היו פורומים של דיונים.‬
‫הייתי המום למדי שמעולם לא שמעתי על הפרשה,‬
‫ושאיימי מעולם לא נמצאה.‬
‫הסיפור של איימי ריגש אותי במובנים רבים,‬ ‫והרגשתי שצריך להיות‬
‫משאב נגיש‬
‫שבו ניתן יהיה לפרסם‬ ‫כל מידע שקשור למקרה של איימי.‬
‫כי אחרת המקרים האלה נוטים להישכח.‬
‫מהסיבה הזאת, יצרתי ב-2018‬ ‫את האתר שלי, amybradleyismissing.com.‬
‫הוא מכיל תצלומים, עדויות ראייה,‬
‫קישורים לחומרים ארכיוניים,‬ ‫פיסות מידע, כיווני חקירה ותיאוריות שונות.‬
‫מובן שבמקרה בסדר גודל כזה,‬ ‫היקף ההשערות מטורף לחלוטין.‬
‫שם עמדתי כשראיתי את איימי.‬
‫עבדתי בתחום התקשורת.‬
‫אני מומחה לרשתות ותקשורת.‬
‫זה התחום שלי.‬
‫יום אחד אייווה אומרת לי,‬ ‫"יש בחור בשם אנתוני וויליס‬
‫"שבנה אתר אינטרנט."‬
‫אנתוני ואייווה יצרו סוג של ידידות ביניהם.‬
‫אז התחלנו לחשוב, "רגע, יש לנו אתר אינטרנט.‬
‫"יש לנו רצפי נתונים מהאתר הזה.‬
‫"יש לנו מעקב אחר כתובות האיי-פי.‬
‫"למה שלא נתחיל לאסוף את המידע הזה?"‬
‫הדבר הנהדר באתר שלי‬ ‫הוא שאני יכול להתחבר לנתוני הביצועים.‬
‫אני יכול לאתר‬ ‫כל כתובת איי-פי שביקרה באתר שלי.‬
‫ואז אפשר להעתיק‬ ‫את כתובות האיי-פי ולהדביק אותן‬
‫לתוך קורא איי-פי, שייתן לך‬
‫את המיקום הגאוגרפי הכללי‬ ‫של אותה כתובת איי-פי.‬
‫אנתוני התחיל לשלוח לי מידע, את הנתונים.‬
‫התחלתי לסנן את הנתונים.‬
‫חיפשנו דפוסים.‬
‫לגלות מאיפה הכתובות האלה מגיעות.‬
‫מה שדי הדהים אותי‬
‫היה מספר כתובות האיי-פי‬ ‫שמקורן היה בברידג'טאון, ברבדוס.‬
‫- ברבדוס‬ ‫ברידג'טאון -‬
‫הפעם האחרונה שראו אותה…‬
‫הייתה בברבדוס.‬
‫אז התחלנו לצלם את משפחתה של איימי,‬
‫ופרסמנו את המידע הזה באתר.‬
‫התחלתי לשלוף את כל כתובות האיי-פי.‬
‫המידע אומר לנו כמה פעמים‬ ‫ביקרו באתר מאותה כתובת איי-פי,‬
‫באילו דפים ביקרו מאותה כתובת,‬ ‫וכמה זמן שהו באותם דפים מאותה כתובת.‬
‫למה דווקא בימי הולדת,‬
‫בימי נישואין ובחג המולד,‬ ‫מישהו מקפיד להיכנס לאתר?‬
‫הם מתעכבים בחג ההודיה…‬
‫בחג המולד,‬
‫ובימי הולדת.‬
‫הם נכנסים מקורסאו, מברבדוס,‬
‫ונשארים שם בסביבות 45 דקות.‬
‫זה לא הגיוני.‬
‫זאת התאוריה שלי.‬
‫וזה פשוט‬
‫יכול להיות שהאנשים שמעורבים בזה סקרנים‬
‫ורוצים לדעת כמה הם קרובים להיתפס.‬
‫האפשרות השנייה היא שזו איימי.‬
‫- הגינה של איימי -‬
‫העלינו הרבה תמונות חדשות,‬ ‫דברים סנטימנטליים.‬
‫יש לנו תמונות של ה"מיאטה" שלה,‬ ‫תמונות של הכלב.‬
‫למקרה שאי פעם יזדמן לה להסתכל על זה,‬
‫אני מקווה שהיא תראה‬ ‫ותבין שאנחנו ממשיכים לנסות,‬
‫ממשיכים לחשוב עליה.‬
‫הדפים שהם מתעכבים עליהם, כן?‬
‫למה הם מסתכלים דווקא על הדפים האלה,‬
‫ולמה הם מעבירים דקות שלמות באותו דף.‬
‫למה הם כל הזמן חוזרים לאותם דפים?‬
‫למה אתם מתעניינים בדפים האלה?‬
‫אולי את עושה זאת כדי לגעת שוב בעבר.‬
‫את רוצה לגעת בעבר, כי זה זיכרון, נכון?‬
‫את רוצה לראות איך אימא ואבא שלך‬
‫הזדקנו עם השנים, ולראות מה אחיך עושה,‬
‫או לראות את הדברים שקורים בחייהם.‬
‫אולי גם כדי לוודא שהם עדיין בחיים.‬
‫כשאיימי נעלמה, האם יכול להיות שאיימו עליה,‬
‫"אם תספרי להורים שלך, אנחנו נהרוג אותם"?‬
‫אולי היא עדיין מאמינה‬ ‫שמשפחתה עלולה להיות מאוימת.‬
‫אני חושבת שהרעיון‬ ‫שהיא מוחזקת בניגוד לרצונה‬
‫ונכנסת לאתר כדי לראות את התמונות…‬
‫הכול אפשרי.‬
‫- ברידג'טאון, ברבדוס -‬
‫אפשר לאתר את אלה שנכנסים לאתר,‬
‫אבל נדרשים הליכים משפטיים‬ ‫כדי לקבל את פרטי המנוי.‬
‫אם מדובר בתושבי מדינות זרות‬ ‫שלא משתמשים בספק אינטרנט אמריקאי,‬
‫לא נוכל להשיג שום מידע‬
‫על המבקרים באתר.‬
‫השאלה שאני בטוח ששאלו גם אותך,‬
‫למה לעזאזל איימי לא מתקשרת הביתה‬ ‫או שולחת אימייל, אם היא בחיים?‬
‫טוב, אז…‬
‫זו שאלה טובה.‬
‫אני לא מבין למה היא לא יצרה קשר‬
‫אם יש לה גישה למחשב.‬
‫עם זאת, אנחנו לא יודעים‬
‫מה היא חוותה, מה היא עברה.‬
‫כשראיתי את איימי בברבדוס,‬
‫יש דבר אחד שלא אשכח, וזה היה כשהאיש אמר,‬
‫"כדאי שתהיי מוכנה ללכת‬ ‫ואל תנסי לצאת או לעשות משהו,‬
‫"כי אנחנו נהיה בחוץ‬ ‫ונשגיח לאורך כל הלילה."‬
‫האישה שאלה, "נוכל לעצור‬ ‫כדי לראות את הילדים?"‬
‫הוא ענה, "כן, נוכל לעצור‬ ‫כדי לראות את הילדים".‬
‫הוא אמר, "את תשתפי פעולה ולא תנסי ללכת?"‬ ‫היא ענתה, "כן".‬
‫אני לא יודעת‬ ‫של מי הילדים שהם התכוונו ללכת לראות.‬
‫אבל היא ממש התרגשה לקראת זה.‬
‫אולי אלה הילדים שלה.‬
‫הרבה דברים היו יכולים לקרות באותה תקופה.‬
‫אנחנו לא יודעים אם יש לה ילדים.‬ ‫יכול להיות שהיא אימא.‬
‫אנחנו לא יודעים‬ ‫אם היו איומים על חיי משפחתה.‬
‫זה עשוי להסביר למה היא לא יצרה קשר,‬
‫למרות שראו אותה בקורסאו ובברבדוס.‬
‫אני מסתכל על כל עדויות הראייה האלה,‬
‫ואנשים אומרים, "למה היא לא התקשרה אליכם?"‬
‫זו כנראה השאלה העיקרית שחוזרת על עצמה.‬
‫"אם היא איפשהו, למה היא לא מתקשרת?"‬
‫יש הרבה סיבות.‬
‫אולי היא קורבן של תסמונת סטוקהולם,‬
‫שבו השבוי מתחיל להזדהות עם החוטפים שלו.‬
‫אולי היא בסיטואציה שבה יש להם ילדים משלה.‬
‫אולי הם איימו עליה.‬ ‫אולי הם איימו על הילדים שלה.‬
‫אין לנו תשובות לשאלות האלה.‬
‫זה רק נותן לי תקווה שהיא עדיין שם איפשהו.‬
‫לחשוב שיש לי נכדים שאני לא מכירה…‬
‫אני עדיין על כדור הארץ,‬ ‫אני עדיין כאן, אז אם זה נכון,‬
‫ונצליח לאתר את איימי,‬
‫ואם יש לה ילדים, גם לאתר את ילדיה,‬
‫אני אשמח.‬
‫יש כאן כמה דברים שהם די מיוחדים.‬
‫יש לנו את כל החפצים שהיו שייכים לאיימי…‬
‫אפילו עד…‬
‫העודף בארנק שלה.‬
‫חוסר הידיעה, איך זה לא מתיש אותם?‬
‫זה לא.‬
‫שלושים שנה לאחר מכן,‬ ‫הם עדיין נראים מלאי תקווה ואופטימיים.‬
‫אבל תקווה היא חרב פיפיות.‬
‫- קולג' לונגווד -‬
‫ואני תוהה מה עדיף,‬
‫לחיות עם התקווה,‬ ‫עם האמונה שהיא תחזור הביתה,‬
‫או להשיג את סגירת המעגל שהם זקוקים לה?‬
‫אם היא שותה מאי תאי על חוף איפשהו,‬
‫ונמצא אותה, ונגלה שטוב לה,‬
‫אני אהיה הכי מאושרת בעולם.‬
‫אבל אני לא חושבת שזה… הסוף שנקבל.‬
‫בגלל הנסיבות,‬
‫היעלמותה חודש בדיוק אחרי היום‬
‫שבו שלחה לי את המכתב הזה,‬
‫וגם העובדה שמדובר במכתב בבקבוק,‬
‫הקלות שבה המטפורה הזו עולה על הדעת‬
‫מזמינה פרשנויות שגויות.‬
‫- אני לא גאה בהתנהגות שלי -‬
‫זה יכול לרמוז על התאבדות…‬
‫אבל אני לא מתחברת לזה ככה.‬
‫מבחינתי, אני קוראת מכתב אהבה.‬
‫זה מכתב אהבה.‬
‫אחרי המכתב בבקבוק,‬
‫יצרתי קשר איתה ונפגשנו.‬
‫זה היה כמה ימים לפני שהיא יצאה להפלגה.‬
‫היא רצתה שאפגוש את הכלב שהיא אימצה, ביילי,‬
‫והיא ממש רצתה שאראה את הדירה שלה.‬
‫כשהיינו יחד, ידעתי שזה יצליח בינינו,‬
‫וקבענו להיפגש מייד אחרי ההפלגה, בחג הפסחא.‬
‫אני לא חושבת שהיא הייתה בהפלגה בעבר.‬
‫היא התרגשה מאוד לקראתה.‬
‫היא כתבה לי גלויה.‬
‫היא הגיעה לאחר שנודע לי שהיא נעדרת.‬
‫אני צלמת, אז היא הזכירה צילום תמונות,‬
‫וכתבה, "הלוואי שהיית כאן".‬
‫אני לא יכולה‬ ‫שלא לרצות למנוע ממנה לצאת להפלגה.‬
‫הרי הייתי שם.‬
‫הייתי שם איתה בדירה ממש לפני כן, ו…‬
‫זה כאילו שאני רואה אותה,‬ ‫אני רואה אותה בבירור.‬
‫אני מריחה אותה.‬
‫אני יכולה להרגיש אותה.‬
‫כי אנחנו מחזירים אותה לחיים, מבינים?‬
‫אנחנו מחזירים אותה לחיים.‬
‫היום זה היום ה-9,758‬
‫של המאמץ שלנו להשיב את איימי.‬
‫לעולם לא נוותר עליה.‬
‫כשאנחנו מתעוררים בבוקר,‬ ‫אנחנו אומרים, "אולי היום".‬
‫וכשאנחנו מתכוננים ללכת לישון,‬
‫אנחנו מוסרים נשיקה קטנה ומיוחדת לאיימי,‬ ‫ואומרים, "אולי מחר".‬
‫אנחנו מחזיקים את המכונית שלה בחנייה בבית.‬
‫אנחנו שומרים אותה במקום מוגן‬ ‫ודואגים שתמיד תהיה מבריקה.‬
‫היא שלה, והיא…‬ ‫היא תשמח מאוד לחזור לנסוע בה.‬
‫היא תהיה במצב מושלם כשהיא תחזור.‬
‫ואז היא תוכל לנהוג בה שוב.‬
‫לכולנו יש תחושת בטן שהיא נמצאת אי שם.‬
‫היעדר סגירת המעגל, או חוסר הידיעה,‬ ‫זה מה שמאפשר לנו להמשיך לקוות.‬
‫אז, למען האמת, אני מעדיף שזה יישאר כך,‬
‫על פני הוודאות שבתשובה סופית.‬
‫רון ברדלי היה בבית שלי לפני חודש,‬
‫והוא אמר לי, "כשאיימי תחזור הביתה".‬
‫לפעמים אני רואה אותה במוח שלי.‬
‫אני חושבת עליה במקומות מסוימים.‬
‫אני רואה אותה משחקת המון כדורסל.‬
‫אני רואה אותה שותה הרבה בירה, מבלה ורוקדת.‬
‫את תוהה מה היא הייתה חושבת‬ ‫על ההחלטות שקיבלנו בחיים,‬
‫ומה שעשינו,‬
‫- ארין קולאת'ר‬ ‫חברת ילדות של איימי -‬
‫ויש גם תקווה שהיא יודעת‬ ‫כמה שהיא חסרה לכולנו.‬
‫בראד ואני נפרדנו‬ ‫כמה חודשים לאחר ההיעלמות של איימי.‬
‫אני חושבת שכולנו‬ ‫נאלצנו להתמודד עם הרבה דברים.‬
‫אני עדיין אוהבת אותם.‬
‫אני חושבת שהסיטואציה הייתה מכבידה כל כך,‬
‫שכנראה פשוט העדפתי להתרחק.‬
‫אני חושבת שהם הרגישו‬ ‫שהם לא מסוגלים להתמודד עם שום דבר נוסף.‬
‫כלומר, המציאות אף פעם לא תהיה כפי שהייתה.‬
‫התיק של איימי ברדלי הוא…‬ ‫תיק שאי אפשר לשכוח אותו אף פעם,‬
‫כי אי אפשר. יש כל כך הרבה שאלות.‬
‫בשביל סוכן אף-בי-איי,‬ ‫זה מאוד מתסכל,‬
‫כי זה התחום שלנו. אנחנו פותרים תעלומות.‬
‫אנחנו לא אוהבים להשאיר סוגיות לא פתורות,‬ ‫והפרשה הזאת מלאה בסוגיות כאלה.‬
‫אני חושב שזה ה…‬
‫מאבק.‬
‫כל עדויות הראייה השונות,‬
‫רציתי נואשות להאמין שהן אמיתיות.‬
‫כל תרחיש אפשרי לגבי מה שאירע‬
‫סביב היעלמותה‬
‫טומן בחובו ספק לצד תקווה.‬
‫אבל בשבילי, התהליך של ההשלמה עם העובדה‬
‫שהיא כבר איננה כאן,‬
‫זו שאהבתי, זה…‬
‫מה שבטוח זה שאני ממשיכה את חיי בלעדיה.‬
‫זה לא ישתנה.‬
‫זה לא משתנה.‬
‫הפרשה של איימי נחשבת היום לחקירה פתוחה.‬
‫אם מישהו יודע משהו, האם הייתם על האונייה?‬
‫האם ראיתם או שמעתם משהו? עברו המון שנים.‬
‫אולי רשמתם לעצמכם פתק, כתבתם משהו,‬
‫מה שזה לא יהיה, המידע הזה יכול לסייע.‬
‫משהו קרה לאיימי.‬
‫אנחנו לא יודעים מה קרה,‬ ‫אבל אנחנו חייבים לקבל תשובות.‬
‫אם אתם יודעים משהו,‬
‫בבקשה תנו לנו את הדבר היחיד‬ ‫שאנחנו זקוקים לו.‬
‫בבקשה עשו זאת למעננו ועשו זאת למען איימי.‬
‫איימי!‬
‫אם יש ברשותכם מידע על איימי ברדלי,‬ ‫צרו קשר עם האף-בי-איי.‬
‫האף-בי-איי חקר את אליסטר דאגלס.‬ ‫הוא עבר בדיקת פוליגרף מרצונו החופשי.‬
‫האף-בי-איי שחרר אותו בהיעדר ראיות‬ ‫להאשימו בהיעלמותה של איימי.‬
‫ב-1999, משפחת ברדלי‬ ‫הגישה תביעה נגד "רויאל קריביאן".‬
‫באותה עת, "רויאל קריביאן"‬ ‫הצהירה כי פעלה כראוי‬
‫ובאחריות לכל אורך הדרך.‬ ‫בסופו של דבר, התביעה נדחתה.‬
‫תרגום כתוביות: לאה שרמן-קיש‬